***Аустралија и Нови Зеланд***

- ***Аустралијски савез,*** заузима Аустралијски континент, острво Тасманија и много малих острва. Површине је 7.741.000 км², број становника 22.700.000 (2011. године), густина насељености је 3 стан./км², главни град је Канбера, а чине га 6 савезних држава и две посебне територије (Северна територија и територија главног града Канбера – „место састанка“ на Абориџинском). Аустралијски савез је члан Комонвелта, на чијем је челу британска краљица. Службени језик је енглески (аустралијски дијалект), а валута је Аустралијски долар.

- ***Одлике становништва***: староседеоци су Абориџини и ту су се доселили из Југоисточне Азије пре 40.000 година. Процењује се да их је пре доласка британаца било око 300.000. Британци су их немилосрдно истребљивали, пресељавали, покрштавали и смештали у резервате. Данас чине 2% становништва Аустралије.

- Из Енглеске су 1787. године под војном пратњом испловили први бродови са кажњеницима, осуђених на изгнанство у Аустралију (радили у рудницима и на фармама). Први слободни досељеници су стигли 1793. године. Нове досељенике је у 19. веку привукло откриће злата у југоисточној и зап

адној Аустралији. Аустралија је 1858. године имала милион становника.

- Основно становништво чине Аустралијанци (Ози), под којима се подразумевају Англоаустралијанци који воде порекло од Британаца из прве половине 19. века. У другој половини 20. века доселило се становништво и из осталих делова Европе (Италије, Грчке, Немачке). Касније је почело досељавање становника из Азије, али европљани и даље чине већину (95%). Аустралија има огроман и слабо насељен простор, великих привредних могућности. Због тога сваке године плански прима нове досељенике. Има досељеника из Србије и осталих крајева бивше Југославије. Имигранти доносе и чувају своје обичаје, културу и животне навике.

- Аустралија је најслабије насељен континент, а становништво је наравномерно распоређено. Већина становништва је концентрисана у појасу облика полумесеца, од Аделејда до Бризбена. Гушће је насељен и југозапад у околини Перта. Те две рагије раздваја ретко насељен простор – ¾ територије. 85% становништва живи у градовима, а већи су: Сиднеј, Мелбурн, Бризбен, Перт, Аделејд.

***-Привреда:*** Аустралија је високоразвијена земља. Развијене привредне гране су пољопривреда и рударство (чине главнину извоза производа те земље). – У унтрашњости Аустралије је развијена екстензивна пољопривреда, а на истоку и југоистоку интензивна. Аустралија има 6% обрадивог земљишта (пшеница, шећерна трска, памук – сам светски врх, позната су и њена вина) и велика пространства под пашњацима па се специјализовала за сточарство (мерино овце – западне падине Великих разводних планина). Друга је у свету по броју оваца, а прва по производњи и извозу вуне (велики је и произвођач маслаца, млека и меса). Аустралија је богата рудама: гвожђа, обојених метала и дијаманата, а од енергената има: каменог угља, природног гаса и нафте. Индустрија: обојена металургија, машина и возила, прехрамбена и хемијска. Саобраћај – највише је развијен бродски и авионски.

- ***Нови Зеланд*** (***земља дугог белог облака***) , површине је 271.000 км², број становника 4.400.000 (2011. године), густина насељености је 15 стан./км², главни град је Велингтон.

- ***Службени језик*** је енглески и маорски, а валута је новозеландски долар.

***- Географски положај:*** Протеже се 1600 км југоисточно од Аустралије. Састоји се од два велика планинска острва –

Севрно и Јужно и много малих, са укупном површином нешто већом од Велике Британије.

***- Природне одлике:*** Нови Зеланд се налази у склопу Ватреног појаса Пацифика, па су земљотреси и вулканизам уобичајене појаве. Северно острво има топлију климу, а Јужним острвима се протеже венац Јужних Алпа са двадесетак врхова висине

од преко 3000 м, бројним ледницима и фјордовима.

***-Становништво:*** Већину становништва чине европски досељеници, а староседеоци Маори чине 15%. 2/3 становништва живи на Северном острву, на коме се налази Велингтон. Већи градови су Окланд и Крајстчерч.

**- *Привреда:*** Нови Зеланд је високо развијена **пољопривредна земља.** У светском врху по броју оваца и производњи млека и маслаца. **Индустрија:** прехрамбена, дрвна, папира, текстилна и машинска. Поред пољопривреде и индустрије, од приврдних грана су развијене **шумарство** (1/4 територије под шумама), **рибарство и туризам.**

***-Извоз:*** 1/3 извоза чине млеко, месо и производи од њих, а главни спољнотрговински партнер је Аустралија.

**-Посетите страницу** **https://online.seterra.com/en/vgp/3128 и вежбајте где се шта налази у Аустралији и Океанији.**

**-Посетите страницу <https://www.shtreber.com/Geografija-za-sedmi-razred> има занимљивих ствари.**

**-Преписати тезе у свеску, а остала комуникација је преко вибера.**